Kilenc ember meghalt egy texasi balesetben
Súlyos baleset történt Texas államban, kilenc ember meghalt, köztük egy egyetem golfcsapatának tagjai, és egy gyerek is - írja az ABC News.
A University of the Southwest férfi és női csapatának tagjai, valamint a vezető edzőjük is meghalt egy texasi frontális karambolban. 

A baleset kedd este történt Midland közelében. A csapat egy kisbusszal éppen egy versenyről tért haza, mikor frontálisan ütköztek egy kisteherautóval, és mindkét jármű kigyulladt. A kisbusz utasai közül csak ketten élték túl a balesetet, őket válságos állapotban szállították kórházba. A kisteherautóban két ember volt, köztük egy 13 éves gyerek, mindketten meghaltak.

 A texasi hatóságok vizsgálják a baleset okát.
baleset Nagyvilág halálos baleset Texas